14/06/2018 | Administración LocalMunicipal
Vilasantar
Convocatoria de concurso para a contratación laboral de interinidade dun técnico deportivo no Concello de Vilasantar

Convocatoria de concurso para a contratación laboral de interinidade de un técnico deportivo no Concello de Vilasantar B A S E S CONVOCATORIA DE CONCURSO PARA A CONTRATACIÓN LABORAL TEMPORAL DE INTERINIDADE DE PERSOAL TÉCNICO DEPORTIVO NO CONCELLO DE VILASANTAR. Primeira.–Obxecto da Convocatoria. É obxecto desta convocatoria a contratación laboral temporal para a cobertura da incapacidade temporal de risco durante o embarazo e posterior incapacidade temporal por maternidade do técnico deportivo do Concello de Vilasantar. A xornada será de luns a domingos con horario preferente de mañán e tarde (respectando sempre os descansos legal ou convencionalmente vixentes). A modalidade contractual será contrato temporal de interinidade para cubrir a incapacidade temporal de risco por embarazo e maternidade. O contrato por tanto terá unha duración igual o período de incapacidade temporal de risco durante o embarazo e maternidade. O contrato realizarase ao abeiro do desenvolvemento do Programa de contratación de técnicos deportivos 2018 convocado pola Deputación Provincial de A Coruña (Boletín Oficial da Provincia n.º 241 do 21 de Decembro de 2017) sendo os obxectivos técnicos, desenvolver os programas deportivos no municipio, en especial o deporte escolar federado, colaborar nas campañas deportivas da Deputación e participar nos cursos de formación que esta convoque, respectando os requisitos recollidos no apartado 4 da citada convocatoria, en todo o relacionado á contratación e tarefas a realizar, segundo o disposto nas seguintes normas: – Lei 7/2007, do 12 de abril, do Estatuto Básico do Empregado Público. – Lei 3/1983, do 15 de xuño, de normalización lingüística de Galicia. – Decreto 1/2008, do 13 de marzo, polo que se aproba o Texto refundido da Lei da Función Pública de Galicia. – Lei 2/2007 de 28 de marzo, do traballo en igualdade das mulleres de Galicia. – Lei Orgánica 3/2007 de 22 de marzo, para a igualdade efectiva de mulleres e homes. – Os artigos 21.1g), 91, e 103 da Lei 7/1985, do 2 de abril, de Bases do Réxime Local. – O artigo 177 do Real Decreto Lexislativo 781/1986, do 18 de abril, polo que se aporba o Texto Refundico das disposición legais vixentes en materia de Réxime Local. – Real Decreto: 364/1995, do 10 de marzo, regulamento xeral de ingreso do persoal ao servizo da Administración xeral do Estado e de provisión de postos de traballo e promoción profesional dos funcionarios civís da Administración xeral do Estado (de carácter supletorio conforme o artigo 1.3). – Real Decreto Lexislativo 1/1995, do 24 de marzo, polo que se aporba o Texto Refundido da Lei do Estatudo dos Traballadores. – Lei 30/1992, do 26 de novembro, de Réxime Xurídico das Administracións Públicas e o Procedemento Administrativo Común. – As bases xerais para a selección de persoal laboral temporal aprobadas polo Pleno deste Concello o día 25-02-1999 no non previsto na lexislación ou nas bases da convocatoria aprobadas para cada proceso selectivo. – O Real decreto-lei 20/2011, do 30 de decembro, de medidas urxentes en materia presupostaria, tributaria e financeira para a correción do déficit público, especialmente o seu artigo 3. – Lei 17/2012, do 27 de decembro, de Orzamentos Xerais do Estado para o ano 2013. Segunda.–Requisitos dos aspirantes. Para ser admitido ás probas será necesario: a) Ser español. b) Ter cumpridos 16 anos de idade. c) Estar en posesión da Licenciatura en Educación Física ou Diplomatura en Maxisterio, Educación Física ou técnico superior en Animación de Actividades Físicas e Deportivas. d) Estar en posesión de permiso de conducir B1. Con dispoñibilidade de coche propio. e) Non padecer enfermidade ou eiva física que impida o desempeño das correspondentes funcións. f) Non ter sido separado, mediante expediente disciplinario, do servizo ao Estado, Comunidades Autónomas ou Entidades Locais, nin atoparse inhabilitado para o exercicio das funcións públicas. g) Non estar incurso nos supostos de incompatibilidades previstas na lexislación vixente. En función da normativa laboral en vigor, e dado que para a cobertura deste posto de traballo, debe tratarse dun contratao a xornada completa de carácter temporal, debemos ter en conta a limitación establecida no apartado 5, do artigo 15 do Texto Refundido do Estatuto dos Traballadores (R. D. Leg 1/1995 de 24 de marzo), que establece, que para a relación laboral sexa temproal, o traballador/a non puido haber estado contratado por esta empresa, por un plazo superior a vintecatro meses mediante dous ou máis contratos temporales, dentro dun período de trinta meses. Terceira.–Solicitudes. As solicitudes, presentaranse no Rexistro Xeral deste Concello no prazo de dez días hábiles a partir do seguinte ó da publicación do anuncio desta convocatoria Boletín Oficial da Provincia. Á solicitude achegarán os documentos que acrediten os méritos alegados. Rematado o prazo de presentación de instancias ditarase resolución pola que se aprobará a lista provisional de presentados que será publicada no taboleiro de anuncios deste Concello, concedendo o prazo de dous días para reclamacións. Se non hai reclamacións, a anterior será considerada definitiva. Cuarta.–Valoración do concurso. Constará de dúas fases: valoración de méritos e entrevista curricular.1.–Valoración de méritos: Valoraranse os seguintes méritos: a) Cursos, seminarios, xornadas relacionadas coa actividade: – Por cursos realizados de ata 10 horas: 0,10 puntos. – Por cursos realizados de 11 a 100 horas: 0,25 puntos – Por cursos realizados de 101 a 200 horas: 0,75 puntos. – Por cursos realizados de máis de 200 horas: 1,00 puntos. A puntuación máxima será de 2 puntos. c) Coñecemento do galego: – Celga 3 ou equivalente: 0,5 puntos. – Celga 4 ou equivalente: 1 punto. A puntuación máxima por coñecementos do galego será de 1 punto. d) Experiencia profesional: Experiencia profesional como Animador Deportivo ou similar en calquera Administración Pública: 0,2 puntos por mes ata un máximo de 2,0 puntos. Experiencia profesional como Animador Deportivo ou similar na empresa privada: 0,2 puntos ata un máximo de 2,0 puntos. A puntuación máxima por experiencia profesional será de 4,00 puntos. Para efectos da valoración da experiencia profesional, unicamente se valorarán os meses nos que se xustifique un mínimo de 40 hora mensuais, en calquera das distintas actividades, acompañando en todo caso, contratos, nóminas, certificacións de empresa ou Victorico Sharon Calduch Bouchih avaladas polo certificado de vida laboral expedido pola Tesourería Xeral da Seguridade Social. Para xustifica-los méritos alegados os aspirantes achegaran documentos orixinais/fotocopias compulsadas que os acrediten, podendo o tribunal, se o considera oportuno, solicitar ampliación/aclaración sobre o contido dos mesmos.2.–Entrevista curricular: Entrevista curricular e sobre as funcións a realizar valorada con un máximo de 3,00 puntos. Antes da celebración da entrevista exporase no taboleiro de anuncios do Concello a relación de méritos de cada aspirante. A cualificación final será o resultado de suma-la puntuación obtida na fase de valoración de méritos alegados e debidamente xustificados e a entrevista curricular. Dado que en ningún caso o número de aprobados pode ser maior que o número de prazas convocadas, resultaran seleccionados aquel aspirante que obtivera maior puntuación. Quinta.–Tribunal cualificador. Terá a seguinte composición: – PRESIDENTE: D. Elisa Rodríguez López SUPLENTE: D. Ana Belén Vázquez Garea – SECRETARIO: Afonso B. Lorenzo Penela SUPLENTE: María Isabel Novo López – VOCAIS: D. Trinidad Veiras Freire D. Lourdes García Sánchez. – SUPLENTES: D. Guadalupe Vázquez Ascariz D. Ana Vallo Camba Os vocais deberán ter titulación ou especialización igual ou superior á esixida para o acceso ás prazas. Os membros do Tribunal están suxeitos ó disposto no artigo 28 da Lei 30/1992, de Réxime xurídico das administracións públicas de do procedementos administrativo común, e ós dereitos por indemnización por asistencia, do artigo 33 do Real Decreto 236/1988. Sexta.–Lista de seleccionados e de reserva. Ao rematar o proceso selectivo confeccionarase unha relación coa puntuación acadada, en orde descendente, polo que, os primeiros da lista, serán segundo se indica na base cuarta. A lista coa totalidade dos presentados e puntuación acadada quedará para poderen ser utilizada, ó longo de un ano, como reserva (sempre respectando a orde da lista), para cubrir situacións de renuncia voluntaria, procesos de incapacidade temporal, maternidade ou calquera outra circunstancia, en prazas de animador deportivo deste Concello. Cando un dos aspirantes incluídos na lista fose chamado para ocupar un posto, ó remata-lo período de contratación recuperará o seu lugar inicial na mesma, de xeito que pode ser chamado para unha nova contratación. Sétima.–Presentación de documentos. Os aspirantes seleccionados presentarán a documentación acreditativa dos requisitos esixidos na base segunda no prazo de tres días, a contar desde a publicación da lista de seleccionados. Se dentro do prazo sinalado, e salvo casos de forza maior, non presenten a súa documentación ou non acaden os requisitos esixidos, non poderán ser contratados, quedando anuladas tódalas súas actuacións, sen prexuízo da responsabilidade na que puideran incorrer por falsidade na súa solicitude para participar no proceso selectivo. Cumpridos os anteriores requisitos, o Presidente da Corporación procederá á formalizar o contrato. Oitava.–Incidencias. As presentes bases e a convocatoria poderán ser impugnadas, de conformidade co establecido na Lei 30/1992, do 26 de novembro, de réxime xurídico das adaministracións públicas e do procedemento administrativo común. Contra a convocatoria e as súas bases, que esgotan a vía administrativa, poderáse interpoñer polos interesados un recurso de reposición, no prazo dun mes, ante a alcaldía, con carácter previo ao contencioso administrativo, no prazo de dous meses ante o Xulgado Contencioso-Administrativo de A Coruña, a partir do día seguinte ao da súa publicación (artigo 46 da Lei 29/1998, do 13 de xullo, reguladora da xurisdicción contecioso – administrativa). Tocante ao non previsto nas bases, será de aplicación a Lei 7/1985, do 2 de abril, de bases do réxime local; o Real decreto lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local; a Lei 30/1984, de medidas para a reforma da función, pública, e o Real decreto lexislativo 1/1995, do 24 de marzo, polo que se aproba o texto refundido do Lei do Estatuto dos traballadores. En canto a xurísdiccion competente para resolver as controversias en relación cos efectos e resolución do contrato laboral será a Xurisdición Social. Vilasantar, 13 de xuño de 2018. O alcalde Fernando J. Pérez Fernández